Gornji Kneginec

|

**Gornji Kneginec** je naselje i sjedište istoimene općine u Hrvatskoj, a koje administrativno pripada Varaždinskoj županiji.

## Geografija
## Stanovništvo
Po posljednjem popisu stanovništva iz 2001. godine, općina Gornji Kneginec imala je 5.259 stanovnika, raspoređenih u 5 naselja:
* Donji Kneginec - 761
* Gornji Kneginec - 1.664
* Lužan Biškupečki - 429
* Turčin - 957
* Varaždin Breg - 1.448

## Historija
Nakon što je Andrija II. Arpadović naslijedivši svog brata ipak postao hrvatsko – ugarski kralj, on 1209. godine gradu Varaždinu daje naslov slobodnog kraljevskog grada u kojoj spominje i kneginečku kulu pod nazivom «Kehne», od čega je i kasnije nastalo ime Kneginec. O tome kako se kneginečka kula našla u kraljevoj povelji i kako je on uopće bio upoznat s njenim postojanjem, svjedoče nam zanimljivi povijesni zapisi o događajima koji su se u 11. stoljeću odigrali na našem području.
## Značajne osobe
* Danijel Borović, umirovljeni vojni pilot, pukovnik Hrvatske vojske i kapetan I. klase Jugoslavenske narodne armije.

## Spomenici i znamenitosti

Popis građevina koje se nalaze na Listi preventivno zaštićenih kulturnih dobara (sve u Gornjem Knegincu):

Sakralna građevina:

Crkva Sv. Marije Magdalene iz 15. stoljeća s kasnijim prigradnjama. U 17. stoljeću spominje se malo groblje oko crkve. Crkva je proširena (produžena) 1800. godine, a temeljito se obnavlja od 1967-69. godine. Zaštićena je 1966. godine.
 
Civilna građevina:

Kula Kehne (Andrijina kula). Pretpostavlja se da na spomenutom mjestu nije postojala samo kula već da je Kehne bio utvrđeni kaštel odnosno grad. Na prijelazu iz 18.u 19. stoljeće u pisanom obliku se spominje postojeća kula, ostaci zidova, ostaci još dviju kula i zidane kuće na četvrtom uglu kaštela. Zaštićena je 1966. godine. 
Župni dvor, izgrađen 1797. godine, temeljito obnovljen 70-ih godina 20. stoljeća. Zaštićen je 1966. godine. 
Spomen ploča NOB-a koja se nalazi na zgradi stare škole (danas dječji vrtić).

Arheološki lokaliteti:

arheološki lokalitet "Župna crkva Sv. Marije Magdalene" - gotički arhitektonski elementi (prozor) iz 15. stoljeća u sklopu barokne crkve. 
arheološki lokalitet "Andrijina kula" - srednjovjekovna kula na istaknutom brežuljku kao ostatak veće fortifikacije. 
arheološki lokalitet "Varaždin Breg" - otkriven 1960. godine prilikom iskopa današnjeg ribnjaka. Nađeni su kameni artefakti iz mlađeg kamenog ili bakrenog doba i naseobinska keramika iz mlađeg željeznog doba. 
arheološki lokalitet "Banjščina" - slučajni nalaz ostave srebrnog novca iz 1. stoljeća prije Krista, bez točnog mjesta nalaza.
  
Ostale sakralne građevine:

Kapelica Sv. Trojstva na Haliću, izgrađena oko 1870. godine. U kapelici se nalazi slika Majke Božje Vinske - ulje na limu. 
Kapelica Srca Isusova u Donjem Knegincu, izgrađena 1940. godine. 
Kapelica Sv. Ivana Nepomuka u Šmičkovcu, Gornji Kneginec, izgrađena 1923. g. 
Kapelica Sv. Križa u Lužanu Biškupečkom, izgrađena 90-ih godina. 
Kip Sv. Ane na križanju Malog i Dugog Vrha. (Klesani rad u stilu baroka, koji treba restaurirati.) 
Kip Sv. Ivana Nepomuka na križanju Topličke i Knegingradske ulice u G. Knegincu. Stari kip je demoliran 1965. godine, a krajem 90-ih postavljen je novi. 
Kip Sv. Križa u Lužanu Biškupečkom. 
Poznatije vinogradarske kurije:

Mali Vrh:

Horvatova kurija, stara oko 150 godina, obnovljena. Južno od kurije nekada se prostirao veliki posjed s gospodarskim građevinama (sačuvan silos) i ribnjakom. 
"Beli fratri" (bivša vila Hercezi), nalazi se nasuprot Horvatove kurije. Građevina je stara oko 300 godina. Prilikom obnove u unutrašnjosti je restaurirana i kapelica. 
Grimsova kurija, veća građevina, početkom 19. stoljeća u vlasništvu grofova Bombelles. U podrumu se nalazi preša iz 1823. godine. Na posjedu je i obnovljena zgrada vincilira. 
Antunovićeva kurija, građevina je obnovljena, nalazi se na skretanju prema Valdecovoj hiži. 
Valdecova hiža, na padini između Pintarićeve grabe i Malog Vrha. Vjerojatno je jedini izvorno sačuvani seljački posjed s kućom za stanovanje. Građevina se nalazi na osami u voćnjaku, a u blizini nema novoizgrađenih objekata. Ispred kuće su preša i manje gospodarske građevine. Prije 70 godina u kući osnovano vatrogasno društvo. Bilo bi poželjno sačuvati posjed u cjelosti i ne parcelirati ga. 
Kettigova kurija. U podrumu je preša iz 1880. godine. 
Vidakovićeva vila – (“Solarovo”), nalazi se pri Horvatovoj vili na odvojku za Pintarićevu grabu. Građevina je ruševna i neodržavana, ali nije napuštena, već se u njoj stanuje. 
Vila "Naš mir" (Bijeli dvori). 
Kurija prije kipa Sv. Ane; veća građevina. 
Vila Kralj (nekadašnje "Vis"-ove gorice). Početkom stoljeća pregrađena je i podignut je kat. Uz građevinu manja zelena površina. 
Magdićeva vila (nekad zgrada Fodor, kasnije Petrović). Obnovljena je u izvornom obliku i zadržana je stara preša. 
Valentekovićeva kurija. Manja građevina, stara preko 100 godina. Uz kuriju raste velika platana. Zgrada vincilira i gospodarski objekti su srušeni. Nekada je u objektu boravila Ivana Brlić-Mažuranić. 
Banjščina:

Ljetnikovac Kussy (Varteksov vinograd), obnovljen. 
Vila "Moj mir" iz 19. stoljeća. Vinogradarska kurija grofova Valenteković, ulaz na posjed kroz kameni portal s lavovima. 
Koradovica:

Vinogradska kuća Markich-Bužan (Pust-Stančić). Velika građevina, sačuvan drveni trijem (balkon). 
Glavić:

Vila "Dora" (Milković), izgrađena je između dva rata. 
Na nekadašnjem posjedu vile Bauer nalazi se bunar [cara [Josipa II.]] Bunar je po nalogu cara Josipa II, a za potrebe ondašnje austro-ugarske vojske 1774. godine izgradila talijanska obitelj Zirzoni. Nalazi se na približno 300 m nadmorske visine. Dubina bunara je 137 m, visina vodenog stupa je 80 m, temperatura vode zimi i ljeti 13oC, a voda je pitka. Bunar je pod zaštitom Općine.

## Obrazovanje
## Kultura
## Sport
* Nogometni klub Dubravka Turčin,
* Nogometni klub Zagorac Kneginec Donji,
* Savate boks klub "Omega-Gym", 
* Športsko ribolovno društvo Ostriž Kneginec,
## Vanjske veze
* http://kneginec.hr/